ZET – Prilagođeni prijevoz za studente s invaliditetom
Studenti Sveučilišta u Zagrebu s invaliditetom mogu ostvariti pravo na korištenje organiziranog prijevoza posebno prilagođenim kombi vozilom ZET-a.
Uvjeti i način korištenja usluge uređeni su Pravilnikom o prijevozu osoba s invaliditetom i djece s teškoćama u razvoju (Zagrebački električni tramvaj, 2024).

Tko može ostvariti pravo na prilagođeni prijevoz?
Pravo na korištenje prilagođenog prijevoza imaju osobe s invaliditetom koje:
· se kreću pomoću invalidskih kolica i
· imaju prebivalište na području Grada Zagreba.
Pravo na prijevoz odnosi se i na pratitelja osobe s invaliditetom.

Kako podnijeti zahtjev?
Studenti koji ispunjavaju navedene uvjete i žele koristiti uslugu prilagođenog prijevoza trebaju se javiti Uredu za studente s invaliditetom Sveučilišta u Zagrebu putem e-maila: uredssi@unizg.hr.
Ured studentima daje informacije o potrebnoj dokumentaciji te zaprima i prosljeđuje dokumentaciju nadležnom Gradskom uredu za socijalnu zaštitu, zdravstvo, branitelje i osobe s invaliditetom.
Nadležni Gradski ured, nakon obrade zahtjeva, ZET-u podnosi preporuku za odobravanje usluge.

